open-index/open-wikipedia-markdown huggingface dataset:
Ranskalainen avantgarde-elokuva

**Ranskalainen avantgarde-elokuva** oli erityisesti 1920-luvulla vaikuttanut löyhä elokuvan liike, jossa voidaan nähdä kolme aaltoa. Niistä ensimmäinen sai vaikutteita impressionismista ja toinen kubismista, dadasta ja surrealismista. Kolmas aalto keskittyi yhteiskunnallisiin aiheisiin.

## Historia ja tekijät
Ranskalaisen avantgarde-elokuvan ensimmäisessä aallossa olivat impressionistit Germaine Dulac, Louis Delluc, Jean Epstein, Marcel L’Herbier ja Abel Gance. Heidän elokuvansa erosivat toisistaan selkeästi, mutta heillä kaikilla oli tavoitteena luoda impressionistinen tai pointillistinen elokuvakieli. He käyttivät muun muassa hidastuksia ja päällekkäiskuvia ja kuvasivat aidoissa ympäristöissä luonnonvalossa.

Impressionistien keskittyminen subjektiivisuuteen sai toisen aallon avantgarde-elokuvantekijät syyttämään heitä itsekeskeisyydestä. Toisessa aallossa vaikutteita haettiin kubismista, dadasta ja surrealismista. Tämän vaiheen elokuvantekijöitä olivat Fernand Léger, René Clair, Germaine Dulac, Luis Buñuel ja Jean Cocteau. Kolmannessa aallossa avantgarde-elokuva siirtyi enemmän yhteiskunnallisiin aiheisiin, ja sen aikana käytettiin paljon dokumentaarista kerrontaa. Kolmannen aallon ohjaajia olivat Alberto Cavalcanti, Marcel Carné ja Jean Vigo.

## Määritelmä
Ranskalainen avantgarde-elokuva liittyi keskeisesti aikansa eurooppalaisiin elokuvasuuntauksiin, eikä se varsinaisesti omana kansallisena elokuvasuuntanaan ole kovinkaan yksinkertaisesti määriteltävissä. Lisäksi monet elokuvantekijät, kuten Germaine Dulac, liikkuivat vaivattomasti eri ”aaltojen” välillä. Elokuvantekijät eivät myöskään puhtaasti keskittyneet avantgardeen, vaan he tekivät säännöllisesti myös laajemman yleisön tarinavetoisia elokuvia.

## Lähteet
*

### Viitteet
Grunau Baby

**Grunau Baby** oli saksalainen Edmund Schneider, Wolf Hirth ja Hugo Kromerin suunnittelema puurakenteinen purjelentokone. Baby suunniteltiin Schneiderin vuonna 1931 esittelemän suuremman Schneider ESG 31 -purjekoneen pohjalta. Babystä kehitettiin vuonna 1938 paranneltu IIb-versio, jossa oli edeltäjäänsä suuremmat siivekkeet, jarrulaipat ja umpiohjaamo. Tyyppiä rakennettiin kaikkiaan noin 6&nbsp;000 kappaletta, ja sillä koulutettiin muun muassa Suomessa suuri osa 1930- ja 1940-lukujen aikana koulutuksensa saaneista purjelentäjistä. Konetyyppi suunniteltiin vuoden 1939 BVS-kuormitusmääräysten mukaisesti.

## Museokoneet
*Grunau Baby IIb:t OH-BAA ja OH-BAR Suomen ilmailumuseossa Vantaalla.

## Tekniset tiedot (Baby IIb)

## Lähteet

## Aiheesta muualla
Miekkailu kesäolympialaisissa 2020 – miesten floretin joukkuekilpailu

**Miesten floretin joukkuekilpailu [[Kesäolympialaiset 2020|Tokion 2020 kesäolympialaisissa]]** kilpaillaan 1. elokuuta. Miekkailuottelut käydään Chibassa Makuhari Messe Hall B:ssä. Kyseessä on 24. kerta, kun miesten floretin joukkuekilpailu on mukana olympialaisissa.

## Karsinnat
Olympiaturnaukseen pääsee mukaan yhteensä kahdeksan maata. Maat päätetään FIEn rankingin mukaan 5. huhtikuuta 2021. Neljä rankingin parasta maata pääsevät mukaan suoraan olympiaturnaukseen. Tämän jälkeen otetaan tarkasteluun rankingissa sijoilla 5.–16. olevat maat: jokaisen maa-alueen paras maa tällä sijavälillä pääsee mukaan olympialaisiin. Maa-alueet ovat Eurooppa, Aasia-Oseania, Afrikka ja Amerikka. Jos jonkin maa-alueen yksikään maa ei ole sijoilla 5.–16., tällöin turnaukseen pääsee järjestyksessä seuraava maa riippumatta maa-alueesta. Näiden lisäksi Japanilla on kahdeksan omaa kiintiöpaikkaa, jotka se saa käyttää haluamallaan tavalla, jolloin maita saattaa olla mukana 9.

### Urheilijat

## Lähteet
Sivusuhde

**Sivusuhde** on siiven kärkivälin ja jänteen välinen suhdeluku, joka saadaan kärkivälin neliön ja siipipinta-alan osamääränä. Mitasta käytetään paikoitellen lyhennettä *AR*, joka tulee termin englanninkielisestä vastineesta *aspect ratio*. Ylhäältä nähtynä suorakulmaisen siiven tapauksessa sivusuhde saadaan kärkivälin ja jänteen osamääränä.

Lentokoneen indusoitu vastus on kääntäen verranollinen siiven sivusuhteeseen. Suuremman sivusuhteen siivellä on matalampi vastus ja hieman suurempi noste verrattuna vastaavankokoiseen matalamman sivusuhteen siipeen. Ilmiötä hyödynnetään esimerkiksi purjelentokoneissa, joissa käytettyjen siipien sivusuhde on tyypillisesti erittäin korkea. Lentokoneen liitosuorituskykyä mittaava liitoluku on hyvin riippuvainen koneen nostovoiman ja vastuksen suhteesta (L/D).

## Lähteet
Tommi Hämäläinen

**Tommi Kalevi Hämäläinen** (s. 27. maaliskuuta 1975 Kerava) on suomalainen entinen jääkiekkoilija, nykyinen jääkiekkovalmentaja.

## Ura
### Pelaajaura
* HIFK 1993–1994
* HPK 1993–1997
* Olofström IK, Ruotsi 1997–1999
* IF Björklöven, Ruotsi 1999–2002
* EHC Lustenau, Itävalta 2002–2003
* Amiens, Ranska 2003–2004
* Grenoble, Ranska 2004–2005
* Allborg Pirates, Tanska 2005–2006

### Valmennusura

* Teg SK, Ruotsi, pelaajavalmentaja, 2006–2007
* IF Björklöven, Ruotsi, U16 & U18, 2008–2010 
* Mörrum GoIS, Ruotsi 2010–2012 
* IF Björklöven, Ruotsi, U18, 2012–2013 
* IF Björklöven, Ruotsi, 2013–2014
* IF Björklöven, Ruotsi, 2012–2014 
* Skellefteå AIK, Ruotsi, U20, 2014–2015 
* HIFK, 2015–2016 
* HIFK, U20, 2016–2017 
* HIFK, 2016–2018
* LHC, Sveitsi 2018–

### Koulutus
* HR – Human Resources, Umeå University 2009–2012 
* ETU – Swedish Elite coach education, Ruotsin jääkiekkoliitto 2014
Ops (jumalatar)

**Ops** tai **Opis** on roomalaisessa mytologiassa vaurauden ja sadonkorjuun jumalatar, joka myös valvoi, että siemenet kasvoivat kunnolla. Hän oli Saturnuksen puoliso. Opsin kunniaksi vietettiin Opeconsiva-juhlia 25. elokuuta ja lisäksi häntä palvottiin 19. joulukuuta pidetyssä Saturnalia-juhlan jälkeen vietetyssä Opalia-juhlassa. Roomassa oli Opsille omistettu temppeli Forum Romanumilla Regiassa nimeltään *Ops Consiva*. Opsin palvonta levisi myös Pohjois-Afrikkaan berberiheimojen keskuuteen.

## Lähteet
* Castrén, Paavo ja Pietilä-Castrén, Leena: Antiikin käsikirja. Otava, 2000. .
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Uuden-Seelannin ralli 2004

**Uuden-Seelannin ralli 2004** (virallisesti **35. Propecia Rally New Zealand 2004**) oli Rallin MM-sarjan kauden 2004 neljäs osakilpailu, joka ajettiin 15–18. huhtikuuta. Kilpailun voitti Subarun Petter Solberg.

## Tulokset

## Lähteet
Vesterillo

**Vesterillo** eli **Illo** on Västanfjärdin kylä nykyisessä Kemiönsaaren kunnassa Varsinais-Suomessa.

Vesterillo sijaitsee Västanfjärdin eteläosassa Lammalan kaakkoispuolella. Vesterillon naapurikylät ovat Gräggnäs ja Brännboda. Vesterillo on ollut paikallinen keskus 1500-luvulla. Kylän keskusta sijaitsi meren rannalla, mutta maankohoamisen myötä kylän edustalla ollut kapea lahti on hävinnyt. Vesterillossa on louhittu kalkkia 1882–1952, mistä muistona on Illogruvan Ängesholmarnan edustalla.

## Lähteet
Meksikon ralli 2005

**Meksikon ralli 2005** (virallisesti *2. Corona Rally Mexico*) oli Rallin MM-sarjan kauden 2005 kolmas osakilpailu, joka ajettiin 11.–13. maaliskuuta 2005. Kilpailussa oli 14 erikoiskoetta.

## Tulokset

## Muuta
* Gilles Panizzin uran viimeinen piste.

## Lähteet
Bonusperhe

**Bonusperhe** (ruot. *Bonusfamiljen*) on ruotsalainen draamasarja, joka kertoo ruotsalaisesta uusperheestä ja sen jäsenistä: lapsista, entisistä ja nykyisistä kumppaneista ja isovanhemmista.

Sarjaa on esitetty vuodesta 2017. Alkuvuodesta 2019 esitettiin sarjan kolmas tuotantokausi, jonka uutisoitiin jäävän sarjan viimeiseksi. Elokuussa 2021 SVT kuitenkin ilmoitti sarjan neljännen kauden esityksen alkavan lokakuussa 2021.

*Helsingin Sanomien* Mari Koppisen mukaan draamakomedia ei tarjoa pakoa arjesta vaan päinvastoin vie mukanaan juuri samaistuttavien hahmojensa ja näiden arkiongelmien myötä. Erityisen myönteisenä hän piti teini-ikäisten ongelmien kuvausta. Koppinen luonnehti sarjaa *[[Solsidan]]in* vakavamieliseksi serkuksi.

Sarjaan pohjautuva elokuva sai Ruotsissa ensi-iltansa joulukuussa 2022.

## Juoni

**Lisa** on sarjan alussa eronnut Martinista, jonka kanssa hänellä on kaksi lasta **Eddie** ja **Bianca**. Lisa on aloittanut suhteen Patrikiin ja he ovat ostaneet pikavauhtia omakotitalon. Patrikilla on aiemmasta suhteestaan Eddien ikäinen poika, **William**. Uusperheessä kitkaa aiheutuu etenkin Eddien ja Williamin välille, jotka eivät tule aluksi lainkaan toimeen. Myöhemmin Lisa ja Patrik saavat ensimmäisen yhteisen lapsensa **Lon**.

Patrikin entinen puoliso **Katja** on työnarkomaani, jolla on seksisuhde pomonsa Micaelin kanssa. Työpaikallaan Katja tutustuu lähemmin uuteen kollegaansa **Henrikiin**, joka ystävystyy myös Williamin kanssa. Katjan ja Henrikin suhdetta kuitenkin vaikeuttaa heidän eriävät mielipiteet uuden lapsen hankinnasta. 

Lisan entinen puoliso **Martin** on eron jälkeen muuttanut asumaan äitinsä **Biggen** luokse. Äidin luona viettää aikaansa myös ystävätär **Gugge**, joka ensimmäisen kauden aikana paljastuu Biggen elämänkumppaniksi. Toisen kauden päätteeksi Bigge ja Gugge avioituvat.

Toisella kaudella keskeisessä osassa on paljastus, että Biancan biologinen isä ei olekaan Martin vaan Lisan nuoruudenrakkaus. Toisen kauden lopussa Lisa tulee toistamiseen raskaaksi Patrikille, mutta he päätyvät tekemään abortin. Kolmannella kaudella Gugge on yllättäen menehtynyt ja Patrikin **Ingmar**-isä kertoo sairastuneensa haimasyöpään ja päättää muuttaa asuntoautossa asumaan Patrikin ja Lisan pihalle. Aiemmin aborttiin päätyneet Lisa ja Patrik päättävät sittenkin hankkia toisen yhteisen lapsen, mutta lapsella havaitaan Downin oireyhtymä.

## Rooleissa

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

### Neljäs tuotantokausi

## Lähteet

## Aiheesta muualla
* Bonusperhe – perhe-elämää potenssiin kolme
Meksikon ralli 2004

**Meksikon ralli 2004** (virallisesti *1. Corona Rally Mexico*) oli Rallin MM-sarjan kauden 2004 kolmas osakilpailu, joka ajettiin 12.–14. maaliskuuta 2004. Kilpailussa oli 15 erikoiskoetta.

## Tulokset

## Muuta
* Jussi Välimäen uran ensimmäiset pisteet.

## Lähteet
Uuden-Seelannin ralli 2005

**Uuden-Seelannin ralli 2005** (virallisesti *36. Propecia Rally New Zealand*) oli Rallin MM-sarjan kauden 2005 neljäs osakilpailu, joka ajettiin 8.–10. huhtikuuta 2005. Kilpailussa oli 20 erikoiskoetta.

Kilpailun voitti Citroën World Rally Teamin Sébastien Loeb.

## Tulokset

## Lähteet
Marjo Lahtinen

**Marjo Anita Lahtinen-Tapper** (s. 10. lokakuuta 1944 Jyväskylä) on suomalainen kuvanveistäjä. Hän syntyi autonasentaja Ensio Johannes Lahtisen ja Sievä Maria Volasen ainoaksi lapseksi, ja opiskeli Suomen Taideakatemian Koulun kuvanveistolinjalla 1966–1969 suorittaen vaihto-oppilaana opintoja myös Tukholman Kuninkaallisessa Taideakatemiassa. Lahtinen avioitui vuonna 1969 kuvanveistäjä Kain Tapperin kanssa.

Lahtisen töitä on ollut esillä useissa kymmenissä niin yhteis- kuin yksityisnäyttelyissä ja hänen teoksiaan on mm. Ateneumin taidemuseon, Eduskunnan, Suomen Pankin, Nykytaiteen museon ja eri kaupunkien kokoelmissa.

Marjo Lahtinen-Tapperille myönnettiin valtion taiteilijaeläke vuonna 2005.

## Julkiset teokset
* Torso 2008, Helsingin Tähtitorninvuori, Helsingin kaupungin taidemuseo
* Kaatuneiden muistomerkki 2009, Kouvolan lääninpuisto, Kouvolan taidemuseo

### Valokuvia julkisista teoksista

Marjo Lahtinen - Artturi - 1983 - Repokankaan päiväkodin etupiha, Kyllikinkatu 10, Viinamäki - Repokangas - Varkaus.jpg|*Artturi*, Varkaus, 1983.
Marjo Lahtinen Torso 2008.jpg|*[[Torso (Marjo Lahtisen veistos)|Torso]]*, Helsinki, 2008
Lääninpuisto sankarivainajien 1939-1945 muistomerkki.jpeg|*Sankarivainajien 1939-45 muistomerkki*, Kouvola, 2009.


## Teoksia seuraavissa kokoelmissa
* Aineen museo, Tornio 
* Alvar Aalto -museo
* Ateneumin taidemuseo
* Eduskunta
* Helsingin kaupungin taidemuseo
* Henna ja Pertti Niemistön taidekokoelmat
* Imatran taidemuseo
* Jaalan kunta
* Kauniaisten kaupunki
* Kouvolan kaupunki
* Lahden kaupunki
* Nelimarkka säätiön kokoelmat
* Nurmijärven kunta
* Nykytaiteen museo
* Osuuspankkien Keskuspankki Oy
* Oy Nokia Ab
* P. H. Taucherin kokoelmat
* Rovaniemen taidemuseo (Jenny ja Antti Wihurin rahaston kokoelmat)
* Saarijärven Mannilan taidesäätiön kokoelmat
* Saastamoisen taidesäätiön kokoelmat
* Suomen Pankki
* Suomen Posti
* Valtion taidekokoelmat
* Vantaan sähkö Oy
* Varkauden kaupunki
* Wäinö Aaltosen museo
* Y. A. Jäntin kokoelmat 

## Lahtisen suunnittelemat mitalit
* Akateemikko Mika Waltari -mitali, 1978
* Suomen kiinteistöpankin mitali, 1982
* Prokuraattori-Oikeuskansleri 175-vuotta -mitali, 1984
* Lahden MM-hiihtojen 1989 juhlaraha, 1988
* Finlandia-hiihdon mitali, 1990

## Lähteet
* Marjo Lahtinen, Kouvolan taidemuseon julkaisuja 15, 2007

### Viitteet

## Aiheesta muualla
* https://yle.fi/uutiset/3-5972875
* https://www.hamhelsinki.fi/sculpture/torso-marjo-lahtinen/ 
* https://www.hs.fi/kulttuuri/art-2000004503196.html
Uuden-Seelannin ralli 2003

**Uuden-Seelannin ralli 2003** (virallisesti *34. Propecia Rally New Zealand*) oli Rallin MM-sarjan kauden 2003 neljäs osakilpailu, joka ajettiin 11.–13. huhtikuuta 2003. Kilpailussa oli 22 erikoiskoetta. 

Kilpailun voitti Marcus Grönholm, jolle voitto oli kauden toinen peräkkäinen. Hänen tallikaverinsa Richard Burns ajoi toiseksi, jolloin Peugeot nousi valmistajien sarjassa toiseksi. Markko Märtin keskeytti toiselta sijalta erikoiskokeella 14 jakohihnan vikaan. Colin McRae keskeytti ensimmäisellä etapilla jousituksen rikkoutumiseen.

## Tulokset

## Muuta
* Alister McRaen uran viimeiset pisteet.

## Lähteet
Kossi Efoui

**Kossi Efoui** (s. 1962 Anfoin, Togo ) on togolainen kirjailija ja näytelmäkirjailija. 

Efoui syntyi Togon Maritimen alueen kylässä Anfoinissa, opiskeli filosofiaa Lomén yliopistossa ja sai filosofian maisterin tutkinnon Beninin yliopistosta. 1980-luvulla hän osallistui non-konformistiseen opiskelijaliikkeeseen, vastusti presidentti Gnassingbé Eyadémaa, ja muutti Ranskaan vuonna 1992 vapaaehtoisena pakolaisena. Hänen ensimmäinen näytelmänsä *Le carrefour* julkaistiin Ranskassa ja Yhdysvalloissa vuosina 1990 ja 1991 sen saavutettua menestyksen Togossa, ja se esitettiin Ranskan kulttuurikeskuksessa Loméssa samana vuonna.

Julkaistuaan useita novelleja 1990-luvun puolivälissä Efoui julkaisi ensimmäisen romaaninsa, *La Polka* vuonna 1997, ja sitä seurasi *La Fabrique de cérémonies* vuonna 2001, joka voitti Grand Prix littéraire d'Afrique Noire palkinnon.  Hänen kolmas romaaninsa, *Solo d'un revenant*, julkaistiin vuonna 2008 ja se voitti Prix des cinq continents de la francophonie palkinnon. Sen jälkeen julkaistiin *L'Ombre des choses à venir* (2009). Efouin näytelmiä pidettiin epäselvinä, ja niitä kritisoitiin, koska hänen teoksiaan pidettiin liian länsimaisina ja liian erillään Afrikasta olevina. Tämän Efoui teki tarkoituksellisesti liittääkseen Afrikan ja lännen teoksiinsa. Erityisesti *Le carrefourissa* hän kuvaili hahmojaan vartaloina sen sijaan, että olisi nimenomaan merkinnyt ne mustaihoisiksi tai afrikkalaisiksi. Pariisin III yliopisto: Sorbonne Nouvelle järjesti vuonna 2010 Efouin näytelmien kokoelman nimeltään "Le Théâtre de Kossi Efoui: une poétique du marronnage au pouvoir (Kossi Efouin teatteri, vallankumouksen runous). 

## Bibliografia
* *L'Ombre des choses à venir*, romaani, toim.  Le Seuil , 2009 
* *Solo d'un revenant*, romaani, toim.  Le Seuil, 2008 
* *Io* (tragedia), näytelmä, ed.  Le bruit des autres, 2007 
* *Volatiles* , news??, ed.  Joca Seria, 2006 
* *La Fabrique de cérémonies*, romaani, toim. Le Seuil, 2001 
* *L'entre-deux rêves de Pitagaba*, näytelmä, toim.  Acoria, 2000 
* *La Polka*, romaani, toim.  Le Seuil, 1997 
* *Le Petit Frère du rameur*, näytelmä, toim.  Lansman, 1995 
* *Les coupons de Magali* , 1994     
* *La Malaventure*, näytelmä, toim.  Lansman, 1993 
* *Le carrefour*, näytelmä, toim.  L'Harmattan, 1989  

## Lähteet
Liu Qing (koripalloilija)

**Liu Qing** (, s. 6. elokuuta 1964 Hunan) on kiinalainen kilpauransa päättänyt koripalloilija.

Liu saavutti Kiinan naisten maajoukkueessa muun muassa olympiahopeaa Barcelonassa 1992, olympiapronssia Los Angelesissa 1984 ja MM-pronssia Brasiliassa 1983. Hän kuului Kiinan kokoonpanoon myös Soulin kesäolympialaisissa 1988 ja vuosien 1986 sekä 1990 MM-kilpailuissa.

## Lähteet
* Liu Qing Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
* Profiili FIBA Archive
EM-DAT

**EM-DAT** (, kirjaimellinen suom. *hätätilojen tietokanta*) on kansainvälinen ja avoimesti saatavilla oleva (open-access) suuronnettomuuksien tietokanta, jota ylläpitää Louvainin katolinen yliopisto () Belgian Brysselissä. Se on eräs kattavimmista ja tunnetuimmista maailmanlaajuisista suuronnettomuustietokannoista. 

EM-DATin perusti vuonna 1988 Louvainin katolisen yliopiston CRED-tutkimuskeskus (Centre for Research on the Epidemiology of Disasters) Maailman terveysjärjestön (WHO) ja Belgian hallituksen tuella. Tietokanta sisältää tietoja yli 24&nbsp;000 suuronnettomuudesta vuodesta 1900 lähtien nykypäivään saakka. Mukana on sekä luonnonmullistuksista tai muista luonnontapahtumista aiheutuneita luonnonkatastrofeja että ihmistoiminnan seurauksena aiheutuneita teknologisia katastrofeja. 

Päästäkseen tähän tietokantaan onnettomuuden tulee täyttää vähintään yksi seuraavista suuronnettomuuden  ehdoista: 
* vähintään 10 kuollutta
* vähintään 100, joihin tapahtuma on vaikuttanut
* on julistettu kansallinen hätätila
* on pyydetty kansainvälistä apua.

## Lähteet
Wild Tales

**Wild Tales** () on Damián Szifronin käsikirjoittama ja ohjaama argentiinalainen elokuva vuodelta 2014.

## Juoni
*Wild Tales* koostuu kuudesta toisistaan erillisestä kertomuksesta. Ensimmäisessä kertomuksessa useita vastoinkäymisiä kohdannut muusikko kaappaa lentokoneen, joka on täynnä hänen vihaamiaan ihmisiä. Toisessa tarinassa ravintolassa työskentelevä nainen kohtaa koronkiskurin, joka ajoi hänen isänsä itsemurhaan. Kolmannessa kertomuksessa kaksi autoilijaa päätyvät ensin sanaharkkaan ja sitten hengenvaaralliseen tappeluun keskellä erämaata. Neljännessä tarinassa räjähteisiin erikoistunut insinööri päätyy perusteettomien pysäköintimaksujen, avioeron ja irtisanomisen jälkeen sijoittamaan autopommin liikenneviraston pihalle. Viidennessä kertomuksessa rikkaan perheen poika ajaa juovuksissa raskaana olevan naisen päälle, minkä jälkeen hänen isänsä yrittää lavastaa perheen puutarhurin syylliseksi. Kuudennessa tarinassa morsian saa tietää omissa häissään, että hänen sulhasensa on pettänyt häntä, ja järjestää suuren välikohtauksen.

## Näyttelijät

## Vastaanotto
*Wild Tales* tuotti maailmanlaajuisesti 27 miljoonan dollarin lipputulot. Suomen elokuvateattereissa se sai 3 357 katsojaa.

Rotten Tomatoes -sivuston mukaan kaikkiaan 95 prosenttia *Wild Talesin* saamista arvosteluista on ollut myönteisiä.

## Lähteet
Euroopan eläintarha- ja akvaariojärjestö

**Euroopan eläintarha- ja akvaariojärjestö** (**EAZA**, eng. *European Association of Zoos and Aquaria*) on eurooppalaisten eläintarhojen ja yleisöakvaarioiden kattojärjestö. EAZA on perustettu vuonna 1992 ja sen pääkonttori on Amsterdamissa. Järjestö on Maailman eläintarha- ja akvaariojärjestön sekä Kansainvälisen luonnonsuojeluliiton jäsen.

## Jäsenet
Järjestöllä on yli 340 jäsentä yhteensä 48 maasta. Jäseneläintarhoilta ja -yleisöakvaarioilta edellytetään muun muassa eläinten suojelu- ja lisääntymisohjelmiin osallistumista sekä eläinten hyvinvointiin tähtäävää, EAZA:n eettisiä perusteita noudattavaa toimintaa. Lisäksi edellytetään ympäristökasvatus- ja tutkimustyötä sekä kansallisten ja kansainvälisten säädösten noudattamista eläinten pidossa ja siirroissa. EAZA valvoo jäsentensä toiminnan toteutumista ja tekee tarkistuksia säännöllisesti.

Väliaikainen jäsenyys voidaan myöntää eläintarhalle, joka ei vielä täytä kaikkia kriteereitä, mutta jolla on mahdollisuus täyttää ne seuraavan kahden vuoden aikana.  

### Suomalaiset jäseneläintarhat
Suomalaisista eläintarhoista EAZA:n jäseniä ovat Korkeasaaren eläintarha, Ähtärin eläinpuisto ja Ranuan eläinpuisto. Korkeasaari on yksi yhdistyksen perustajajäsenistä.

## Toiminta
EAZA koordinoi eläinten kantakirjoja ja EEP-ohjelmia, joilla suojellaan satoja uhanalaista eläinlajia ylläpitämällä niiden tarhakantoja ja siten mahdollistetaan lajien luontoonpalautus.

Järjestön ylläpitämät lajikomiteat mahdollistavat uusimman tiedon ja kokemusten vaihtamisen sen jäsenten kesken. Lajikomiteoiden lisäksi järjestöllä on muun muassa suojelukomitea, eläinlääkärikomitea, tutkimuskomitea, ympäristökasvatuskomitea ja viestintäkomitea. Komiteoiden alla on erilaisia työryhmiä, jotka ovat perehtyneet esimerkiksi eläinten ruokintaan ja kuljetuksiin.

EAZA järjestää jäsenilleen vuosittaisia konferensseja eläinten hyvinvoinnista ja suojelusta.

### Suojelukampanjat
EAZA valitsee kaksivuotisia teemoja, joilla se pyrkii lisäämään tietoisuutta erilaisista luontoa uhkaavista ongelmista ja biodiversiteetistä, sekä keräämään varallisuutta ongelmien ratkaisemiseksi. Myös EAZAn jäsenet sitoutuvat lisäämään tietoisuutta kampanjoiden aiheista. Kampanjoilla myös kerätään varoja luonnossa tapahtuvaan suojelutyöhön.

## Lähteet

## Aiheesta muualla
*EAZA:n verkkosivut
Christian Fürchtegott Gellert

**Christian Fürchtegott Gellert** (4. heinäkuuta 1715 Hainichen, Saksi – 13. joulukuuta 1769 Leipzig) oli saksalainen professori, runoilija ja filosofi.

Gellert kävi koulua Meissenissä ja opiskeli Leipzigin yliopistossa. Hänen tarkoituksensa oli tulla papiksi, mutta valitsi kuitenkin akateemisen alan. 1745 hän alkoi luennoida ja hänestä tuli 1751 moraalifilosofian, runouden ja kaunopuheisuuden (retoriikan) professori. 

Hän oli aikanaan tunnettu ja pidetty satujen ja porvariston elämästä kertovien huvinäytelmien kirjoittaja. Hän on vaikuttanut Saksan suurimman runoilijan Goethen kehitykseen runoilijana. Hänen tuotantoonsa liittyy myös monipuolinen sydämen sivistys ja raamatullinen hartaus. Vuonna 1757 hän julkaisi hengellisiä lauluja ja runoja sisältäneen kirjan *Geistliche Oden und Lieder* ja hänen tekstejään ovat monet säveltäjät säveltäneet, mm. J. S. Bachin poika Carl Philipp Emanuel, Joseph Haydn ja Ludvig van Beethoven. Monien kuorojen ohjelmistoon kuuluu Beethovenin sävellys ”Die Himmel rühmen des Ewigen Ehre”, joka on Gellertin runo, suomeksi ”Jumalan kunnia luonnossa” (suom. Yrjö Jylhä, teoksessa *[[Maailmankirjallisuuden kultainen kirja|Saksan kirjallisuuden kultainen kirja]]*, WSOY 1930). Se on osa pitempää, kuusisäkeistöistä runoa ”Die Ehre Gottes aus der Natur”.  

Saksan evankelisten kirkkojen virsikirjassa *Evangelisches Gesangbuch* on useita Gellertin virsiä. Suomen evankelis-luterilaisen kirkon virsikirjassa on hänen virtensä "Jeesus elää, Herrani!" (nro 99, suom. Julius Krohn 1880), ja Ruotsin kirkon suomenkielisessä virsikirjassa on hänen virtensä "Jumalan neuvo kestävän" (nro 555, suom. Georg Gripenstad 1966, uud. suom. Niilo Rauhala 1997).

## Lähteet

## Aiheesta muualla
Vuoden Kristiina

**Vuoden Kristiina** -palkinto on Helsingin yliopiston sukupuolentutkimuksen oppiaineen myöntämä vuosittainen tunnustus sukupuolentutkimuksen tunnetuksi tekemisestä ja sukupuolen perusteella tapahtuvan syrjinnän ja eriarvoisuuden vähentämiseksi tehdystä työstä. Palkinto on nimetty Kristiina-instituutin mukaan.

* 2001 Hannele Kurki
* 2002 Liisa Husu
* 2003 Hilkka Pietilä
* 2004 Umayya Abu-Hanna
* 2005 Amnesty Internationalin Joku Raja -kampanja
* 2006 Päivi Setälä
* 2007 *[[Tulva (lehti)|Tulva]]*-lehti
* 2008 Sofi Oksanen
* 2009 Miina Savolainen ja Maailman ihanin tyttö -projekti
* 2010 Hannele Varsa
* 2011 Seta ry:n Transtukipiste; Kunnia-Kristiina palkinto Aili Nenolalle
* 2012 Lutkamarssi
* 2013 Monika-Naiset-liitto ry
* 2014 Tahdon2013
* 2015 Ekvalita ja Malin Gustavsson
* 2016 Maryan Abdulkarim
* 2017 Feministinen foorumi
* 2018 Saara Särmä
* 2019 Trasek ry ja Translaki2019-kampanja
* 2020–2021 Emeritaprofessorit Aili Nenola ja Harriet Silius
* 2022 Ruskeat Tytöt
* 2023 OmaTahto2020 – Päivitetään Suomen aborttilaki 2020-luvulle! -kansalaisaloite
* 2024 Sumud – Suomen Palestiina-verkosto

## Lähteet
Johann Franck

**Johann Franck** (1. kesäkuuta 1618 Guben, Brandenburg – 18. kesäkuuta 1677 Guben) oli saksalainen pormestari ja virsirunoilija.

Franckin isä oli asianajaja, joka kuoli pojan ollessa kaksivuotias. Poika pääsi kuitenkin koulutielle, Gubenin latinankoulun jälkeen Gottbusiin, Stettiniin ja Thorniin, jonka jälkeen opiskelemaan lakia 1638 Köningsbergin yliopistoon, Saksan ainoaan yliopistoon, joka ei tuhoutunut 30-vuotisessa sodassa. Franck valmistui asianajajaksi, ja hänestä tuli kotikaupunkinsa Gubenin pormestari. 

Franck on kirjoittanut 110 hegellistä laulua jotka hän julkaisi 1672 kokoelmassa *Teutsche Gedichte*, *Geistliches Sion* ja  maallisia lauluja kokoelmassa *Teutsche Gedichte, Irdischer Helicon* 1674. Franckin virsiä sävyttää omalle ajalleen harvinainen mystiikanomainen Jeesus-rakkaus, johon myöhemmin pietismin virsirunoilijat liittyivät. Ne ovat kuitenkin jääneet unohdukseen Saksassa, mutta Pohjoismaiden kirkkojen virsikirjoissa niitä on edelleen.

Saksan evankelisten kirkkojen virsikirjassa *Evangelisches Gesangbuch* on kaksi hänen virttään. ”Schmücke dich, o liebe Seele”, jonka sävelmä on Johann Crügerin tekemä. J. S. Bach on käyttänyt sitä useissa teoksissaan mm. samannimisessä kantaatissaan BWV 180. Myös toinen Franckin virsi ”Jesu, meine Freude” on tullut tunnetuksi Bachin kantaattien ja motetin BWV 227 kautta. Senkin sävelmä on Johann Crügerin. Monet muutkin säveltäjät ovat käyttäneet Franckin virsiä teoksissaan, muun muassa Gottfried August Homiliuksen Johannespassiossa "Der Fromme stirbt" (1774) on virren ”Jesu meine Freude” toinen säkeistö ”Unter deinem Schirmen” yhtenä koraalina.

Sekä Suomessa ja Ruotsissa on virsikirjoissa edelleen useita Franckin virsiä. 

Suomen ev. lut. kirkon virsikirjassa

* 84 Nyt se suuri päivä koitti (Suom. Julius Krohn 1880.  Uud. Anna-Maija Raittila 1984.)
* 119 Henki, armon tuoja (Suom. Gabriel Lauraeus 1747, Elias Lönnrot 1864.) 
* 303 Jeesus, aarteheni (Suom. virsikirjaan 1685. Säk. 5 Johan Schmedeman 1694. Suom. Bengt Jakob Ignatius 1824. Uud. komitea 1984.)
* 327 Kaikki maat, te riemuitkaatte (Suom. virsikirjaan 1701. Uud. komitea 1937, 1984.) 

Ruotsin kirkon virsikirjassa

* 4 Kaikki maat, te riemuitkaatte (Suom. vuoden 1701 virsikirjaan Suomen virsikirjakomitea 1984)
* 149 Nyt se suuri päivä koitti (Suom. Julius Krohn 1880, uud. suom. Anna-Mari Kaskinen 1999)
* 354 Jeesus, riemun tuoja (Suom. 1685, uud. Pekka Kivekäs 1984, 1998)
* 363 Henki Jumalamme, kylmään maailmaamme (Suom. Elias Lönnrot 1864, uud. suom. Niilo Rauhala 1998)

## Lähteet
Miguel Goñi Ariz

**Autuas Miguel Goñi Ariz C.Ss.R.** (27. huhtikuuta 1902 Imarcoain, Navarra, Espanja – 31. heinäkuuta 1936 Cuenca, Espanja) oli redemptoristi, pappi ja marttyyri Espanjan sisällissodassa. Hän eli seuraavien 4 paavien hallintokausien aikana: Leo XIII (1878–1903), pyhä Pius X (1903–1914), Benedictus XV (1914–1922) ja Pius XI (1922–1939). Paavi Benedictus XVI julisti hänet kunnianarvoisaksi 20. joulukuuta 2012 ja paavi Franciscus julisti hänet autuaaksi 13. lokakuuta 2013 sekä hänen muistopäiväänsä vietetään 31. heinäkuuta.

## Lähteet
Kakkurilampi

**Kakkurilampi** tarkoittaa seuraavia:

* Kakkurilampi, järvi Hämeenkyrössä
* Kakkurilampi, järvi Ikaalisten Sisätössä
* Kakkurilampi, järvi Kihniön Korhoskylässä
Muhammad Khashoggi

**Muhammad Khaled Khashoggi** (arab. محمد خالد خاشقجي‎), (turk. *Muhammed Halid Kaşıkçı*) (1889–1978), äännetään myös muodossa **Mohamed Khaled Khashoggi**, oli saudiarabialainen lääkäri. Hän oli Saudi-Arabian kuninkaan  Abdulaziz Al Saudin henkilökohtainen lääkäri.

## Henkilökohtainen elämä
Khashoggi oli  turkkilaisia alkuperää,  ja hänen perheensä oli alun perin Kayserista. Perheen sukunimi tarkoittaa  turkiksi "lusikkaseppää" (*Kaşıkçı*) Hän oli naimisissa Samiha Ahmedin (Setti) kanssa ja sai kuusi lasta tämän kanssa; Adnanin, Samiran, Essamin, Adilin, Assian ja Soheiren. Hänen lapsenlapsensa ovat Dodi Al-Fayed, Emad Khashoggi ja Jamal Khashoggi.

## Elämäkerta
Khashoggi karkotettiin Medinasta yhdessä hänen perheensä ja veljensä Abdullah Khashoggin kanssa, joka työskenteli muhtasibina, lääkärien ammattikunnan liitossa,Medinan piirityksen aikana vuonna 1918, jolloin he asettuivat Damaskokseen. Myöhemmin hän opiskeli lääkettä Damaskoksessa ja hänestä tuli kirurgi. Sitten hän meni Pariisiin opiskelemaan sädehoitoa ja sitten  hän avasi Mekkaan yksityisen klinikan.

Hän muutti Riadiin työskentelemään Saudi-Arabian terveysministeriössä, jossa hän rekrytoi egyptiläisiä lääkäreitä työskentelemään Saudi-Arabiaan. 1970-luvulla hän asettui Beirutiin Libanoniin, mutta lähti pian Lontooseen vuonna 1974 Libanonin sisällissodan syttymisen jälkeen. Lopulta hän palasi takaisin Riadiin, jossa hän kuoli leikkauksen aikana. Hänet on haudattu Medinaan.

## Lähteet
Suuhautoja

**Suuhautoja** on kala- tai sammakkolaji, joka pitää mätimunia suussaan, jossa ne sitten kehittyvät. Munat sijaitsevat toisinaan emon alaleuan pussissa. Myös koiras voi toimia hautojana.

## Lähteet
Hongze

**Hongze** () on järvi Itä-Kiinassa Jiangsun maakunnssa lähellä Anhuin vastaista rajaa. Järvi on Huaijoen laakson varrella ja kananvien kautta järveltä on yhteyksiä myös muualle. Järvellä harjoitetaan vesiviljelyä ja se on myös merkittävä muuttolintujen pysähdyspaikka. Kooltaan järvi on Kiinan makeavetisistä järvistä neljänneksi suurin.

## Maantiede
Hongze sijaitsee Itä-Kiinan Jiangsun maakunnassa lähellä Anhuin vastaista rajaa Huaijoen laakson varrella. Hongzen pinta-ala on noin 1&nbsp;960&nbsp;km². Pinta-alaltaan järvi on Kiinan makeavetisistä järvistä neljänneksi suurin. Järvi on kuitenkin suhteellisen matala. Järven syvin kohta on vain 5,5 metriä. Merenpintaan nähtynä järvi on myös matalalla vain 12,25 metrin korkeudessa. Järveen laskee useita jokia, joista suurin on Huai. Huai laskee edelleen pois järvestä liittyen lopulta Jangtsejokeen järvestä etelään. Sittemmin rakennettujen kanavien kautta järvi on yhteydessä myös Keisarinkanavaan ja Itä-Kiinan mereen. Järven tulvimisen hallitsemseksi ja veden uusimiseksi on myös rakennettu useita laskukanavia, patoja ja pengeryksiä. Järven vedellä pyöritetään vesivoimaloita ja vettä käytetään Jiangsun maakunnan maatalousalueiden keinokasteluun. Järvellä on myös öljyntuotantoa. Järven mataluuden takia suurta osaa järvestä voivat käyttää vain pienemmät veneet.

Järvellä on runsas eläimistönsä ja kasvistonsa. Järvellä on suuri merkitys pysähdyspaikkana talvisille muuttolinnuille, joita tavataan 143 eri lajia. Joihinkin Kiinassa suojeltuihin lajeihin lukeutuvat esimerkiksi mantšuriankurki, harmaahaikara ja isotrappi. Osa järven luoteisrannikosta Sihongissa kuuluu kosteikkojen suojelualueeseen. Vesiviljelyn kannalta Hongze kuuluu Kiinan huomattavimpien makeanveden järvien joukkoon. Järvellä kasvatetaan esimerkiksi ahvenia, ankeriaita, villasaksirapuja, katkarapuja ja vesikastanjaa.

## Historia
Hongze sai nykyisen nimensä Kiinan Sui-dynastian keisari Yangdilta (604–617/618). Järvi oli alun perin paljon nykyistä pienempi ja Huaijoki ei aikanaan edes laskenut järveen. Vielä 900-luvulla joki kulki jäven eteläpuolella. Järvi yhdistettiin jokeen kanavilla Song-dynastian kaudella 1000-luvulla osana Kaifengin ja Huai’anin välistä kanavajärjestelmää. Tarkoituksena oli helpottaa hyvin matalalla joella purjehdusta. Nykyisessä koossaan järvi muodostui vuonna 1194, jolloin Keltaisenjoen virtausvälä muuttui siten, että Huai menetti laskujokensa. Vesi tulvi Hongzejärveen peittäen alleen suuren osan aikaisemmin tuottoisaa maatalousaluetta. Sittemmin järvi yhdistettiin kanavilla Itä-Kiinan merelle ja Keisarinkanavalle. 

Järvi tulvi edelleen usein yli äyräidensä. Tulvimista vähentänyt Subein kanava rakennettiin 1930-luvulla ja sitä laajennettiin vuosina 1951–1952. Kuivana kautena vuonna 2000–2001 järven vedenpinta laski huomattavasti ja vaikeutti vesiliikenteen liikkumnista. Pahimmillaan järven pinta laski kahdella sentillä päivässä. Nykyisin järven seutu on merkittävä matkailukohde maisemiensa ja paikallisen ruuan ansioista. Matkailijoita vetää paikalle esimerkiksi vuosittain järjestettävät rapufestivaalit.

## Lähteet
Norma (kirja)

**Norma** on suomalaiskirjailija Sofi Oksasen romaani vuodelta 2015. Siinä on 304 sivua ja se on kirjakustantamo Liken painattama. Kirja kertoo Norma Ross-nimisestä naisesta, jonka hiukset kasvavat valtavaa vauhtia. Etelä-Suomen Sanomien mukaan "Sofi Oksanen uusii Norma-romaanissa tyylinsä täysin".

## Lähteet
*
Sphaerichthys

**Sphaerichthys** on guramien (Osphronemidae) heimoon kuuluva kalasuku. Suvun lajeja elää kotoperäisenä Kaakkois-Aasiassa.

## Lajit
Sukuun kuuluu FishBasen luokituksen mukaan 4 lajia:

* *[[Sphaerichthys acrostoma]]* (Vierke, 1979) – Ohjasrihmakala
* *[[Sphaerichthys osphromenoides]]* (Canestrini, 1860) – Suklaarihmakala
* *[[Sphaerichthys selatanensis]]* (Vierke, 1979) – Raitarihmakala
* *[[Sphaerichthys vaillanti]]* (Pellegrin, 1930) – Tulirihmakala

## Lähteet
Lahden musiikkiopisto

**Lahden musiikkiopisto** (vuoteen 1995 Lahden musiikkikoulu) on taiteen perusopetusta tarjoava oppilaitos Lahdessa. Se on perustettu Tuomas Kinbergin aloitteesta vuonna 1988.

Koulussa annetaan musiikkiopetusta eri ikäisille sekä harrastuspohjalta että tavoitteellisesti. Koulussa on musiikkilinjojen lisäksi yksi tanssilinja.

## Lähteet
2Cellos

**2Cellos** (tyylitelty **2CΞLLOS**) on kroatialainen sello-duo, joka koostuu klassisesti koulutetusta Luka Šulićista ja Stjepan Hauserista. He ovat julkaisseet viisi albumia ja soittaneet tunnettuja pop- ja rock-kappaleita sekä klassista ja elokuvamusiikkia. Duo esiintyy kansainvälisesti ja on esiintynyt useissa Yhdysvaltain televisio-ohjelmissa, kuten Glee ja The Bachelor.

## Diskografia
* *2Cellos* (2011, Sony Masterworks)
* *In2ition* (2013, Sony Masterworks)
* *Celloverse* (2015, Sony Masterworks)
* *Score* (2017, Sony Masterworks)
* *Let There Be Cello* (2018, Sony Masterworks)
Aetós (Messenia)

**Aetós** () on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Αετού, *Dimotikí Enótita Aetoú*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1&nbsp;915 ja varsinaisen Aetóksen kylän väkiluku 360 (vuonna 2011).

Aetóksen kylä, suomeksi ”Kotka”, sijaitsee linnuntietä noin 34 kilometriä luoteeseen Kalamátasta. Aetóksen kunnallisyksikkö käsittää alueen Trifylían kunnan itäosassa. Aetós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Avlónaksen, Filiatrán, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aetóksen kunnallisyksikkö muodostuu seuraavista kyläyhdyskunnista ja asutuksista:

## Lähteet
Aípeia

**Aípeia** (; myös *Épia*; virallisesti Δημοτική Ενότητα Αίπειας, *Dimotikí Enótita Aípeias*) on yksi Messínin kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 1&nbsp;884 (vuonna 2011).

Aípeian kunnallisyksikkö käsittää Messínin kunnan eteläosan Messenianlahden rannalla. Se on ottanut nimensä antiikin ajan Aipeiasta, joka oli mahdollisesti sama kuin Koronen kaupunki. Kunnallisyksikön suurin asutus on Longán kylä. Aípeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Androúsan, Aristoméniin, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aípeian kunnallisyksikkö muodostuu seuraavista kyläyhdyskunnista ja asutuksista:

## Lähteet
Áris (Messenia)

**Áris** () on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Άριος, *Dimotikí Enótita Ários*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2&nbsp;071 ja varsinaisen Áriin kylän väkiluku 966 (vuonna 2011).

Áriin kylä sijaitsee noin 13 kilometriä luoteeseen Kalamátan kaupungista. Áriin kunnallisyksikkö käsittää alueen Kalamátan kunnan länsiosassa. Áris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Arfarán ja Thourían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Áriin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Arfará

**Arfará** () on Kreikan kylä sekä samanniminen Kalamátan kunnan kunnallisyksikkö (Δημοτική Ενότητα Αρφαρών, *Dimotikí Enótita Arfarón*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2&nbsp;648 ja varsinaisen Arfarán kylän väkiluku 1&nbsp;177 (vuonna 2011).

Arfarán kylä sijaitsee linnuntietä noin 15 kilometriä pohjoisluoteeseen Kalamátan kaupungista. Arfarán kunnallisyksikkö käsittää Kalamátan kunnan pohjoisosan. Arfará oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalamátan kuntaan yhdessä Áriin ja Thourían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Arfarán kunnallisyksikkö muodostuu seuraavista kyläyhdyskunnista ja asutuksista:

## Lähteet
Aristoménis

**Aristoménis** () on Kreikan kylä sekä samanniminen Messínin kunnan kunnallisyksikkö (Δημοτική Ενότητα Αριστομένους, *Dimotikí Enótita Aristoménous*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2&nbsp;459 ja varsinaisen Aristoméniin kylän väkiluku 285 (vuonna 2011).

Aristoméniin kylä sijaitsee linnuntietä noin 25 kilometriä länteen Kalamátasta. Se on nimetty antiikin ajan Messenian kuninkaan Aristomeneen mukaan. Aristoméniin kunnallisyksikkö käsittää alueen Messínin kunnan länsiosassa. Aristoménis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Messínin kuntaan yhdessä Aípeian, Androúsan, Ithómin, Petalídin, Tríkorfon ja Voufrádeen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aristoméniin kunnallisyksikkö muodostuu seuraavista kyläyhdyskunnista ja asutuksista:

## Lähteet
Andanía

**Andanía** (; virallisesti Δημοτική Ενότητα Ανδανίας, *Dimotikí Enótita Andanías*) on yksi Oichalían kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2&nbsp;327 (vuonna 2011).

Andanían kunnallisyksikkö käsittää Oichalían kunnan keskiosan. Se on nimetty alueella sijainneen antiikin aikaisen Andanian kaupungin mukaan. Kunnallisyksikön suurin asutus on Diavolítsin kylä. Andanía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Dórion, Eíran ja Meligaláksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Andanían kunnallisyksikkö muodostuu seuraavista kyläyhdyskunnista ja asutuksista:

## Lähteet
Sucka Free

**Sucka Free** on Nicki Minajin toinen mixtape, joka julkaistiin 12. huhtikuuta 2008.

## Kappaleet
# President Carter Speaks
# Sunshine (feat. Lil Wayne)
# Set It Off
# Brraaattt (feat. Ransom)
# Higher Than a Kite (feat. Lil Wayne)
# Curious George
# Sucka Free ‘08
# Baddest Bitch	
# Wanna Minaj? (feat. Gucci Mane ja Lil’ Kim)
# Doin It Well (feat. Jadakiss)
# Cuchi Shop
# Hundred Million Dollaz
# Young Money Ballaz (feat. Lil Wayne)
# Sweetest Girl
# Firm Biz '08 (feat. Jadakiss)
# Dead Wrong
# Long Time Comin' (feat. Ransom)
# Womp Womp
# Who’s Ya Best MC?
# Autobiography
# President Carter Signs Off
# Lollipop (Remix)

## Aiheesta muualla
* ''Sucka Free'' discogs.com -sivustolla
Fálanthos

**Fálanthos** (; virallisesti Δημοτική Ενότητα Φαλάνθου, *Dimotikí Enótita Falánthou*) on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 402 (vuonna 2011).

Fálanthoksen kunnallisyksikkö käsittää alueen Trípolin kunnan länsiosassa. Se on nimetty alueella sijainneen antiikin aikaisen Falanthonin eli Falanthoksen kaupungin ja samannimisen vuoren mukaan. Kunnallisyksikön suurin asutus on Piánan kylä. Fálanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Korýthion, Levídin, Mantíneian, Skirítidan, Tegéan ja Valtétsin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Fálanthoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Filiatrá

**Filiatrá** () on Kreikan kaupunki sekä samanniminen Trifylían kunnan kunnallisyksikkö (Δημοτική Ενότητα Φιλιατρών, *Dimotikí Enótita Filiatrón*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 7&nbsp;514 ja varsinaisen Filiatrán kaupungin väkiluku 5&nbsp;969 (vuonna 2011).

Filiatrán kaupunki sijaitsee rannikkotasangolla Peloponnesoksen niemimaan lounaisosassa noin 30 kilometriä pohjoisluoteeseen Pýloksesta ja noin 1,7 kilometriä sisämaahan Joonianmeren rannasta. Kaupunki on rakennettu uudelleen vuoden 1886 maanjäristyksen jälkeen. Sen nähtävyyksiin kuuluu muun muassa Eiffel-tornin 26-metriä korkea ”kopio”.

Filiatrá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Avlónaksen, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Filiatrán kunnallisyksikkö muodostuu seuraavista kylä- ja kaupunkiyhdyskunnista ja asutuksista:


## Lähteet

## Aiheesta muualla
TrapGold

**TrapGold** on Iggy Azaleain toinen mixtape, joka julkaistiin 11. lokakuuta 2012.'

## Kappaleet
# Intro
# Yo El Ray
# Down South
# Demons
# Slo.
# Quicktime
# Flexin' & Finessin'" (feat. Juicy J)
# 1 800 BONE
# Bac 2 Tha Future (My Time)
# Golddust
# Outro

## Aiheesta muualla
* ''TrapGold'' discogs.com -sivustolla
Chiliochória

**Chiliochória** (; virallisesti Δημοτική Ενότητα Χιλιοχωρίων, *Dimotikí Enótita Chiliochoríon*) on yksi Pýlos-Néstoraksen kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2&nbsp;468 (vuonna 2011).

Chiliochórian kunnallisyksikkö käsittää alueen Pýlos-Néstoraksen kunnan keskiosissa. Sen suurin asutus on Chandrinóksen kylä, joka toimi myös lakkautetun kunnan kuntakeskuksena. Chiliochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Korónin, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Chiliochórian kunnallisyksikkö muodostuu seuraavista kyläyhdyskunnista ja asutuksista:

## Lähteet
Poika portilla

**Poika portilla** (*Lars i porten*) on Leif Erlsboen käsikirjoittama ja ohjaama norjalainen draamaelokuva vuodelta 1984. Se kertoo työväenluokkaisen 12-vuotiaan pojan kesänvietosta ja aikuistumisesta 1960-luvun taitteen Norjassa. Pääroolia näyttelee ohjaajan oma poika Magnus Erlsboe Haslund ja pojan vanhempia Anne Marie OttersenFrode Rasmussen. *Poika portilla* palkittiin kotimaassaan vuoden parhaana nuortenelokuvana ja erikoispalkinnolla Moskovan 14. elokuvajuhlilla.

*Helsingin Sanomien* Mikael Fränti esitteli elokuvan sen tv-esityksen alla maaliskuussa 1987 ja piti sitä sympaattisena mutta hieman kömpelönä nuoruuskuvauksena, joka ei yllä tanskalaisten Bille Augustin tai Nils Malmrosin tasolle. Hän kirjoitti kohtausten olevan irrallisia episodeja ilman selvää yhteyttä toisiinsa.

## Lähteet
Koróni

**Koróni** () on Kreikan kylä sekä samanniminen Pýlos-Néstoraksen kunnan kunnallisyksikkö (Δημοτική Ενότητα Κορώνης, *Dimotikí Enótita Korónis*) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 4&nbsp;366 ja varsinaisen Korónin kylän väkiluku 1&nbsp;397 (vuonna 2011).

Korónin kylä sijaitsee niemessä Messenianlahden rannalla noin 51 kilometriä etelälounaaseen Kalamátasta ja noin 39 kilometriä kaakkoon Pýloksesta. Korónin kunnallisyksikkö käsittää Messenian niemimaan kärjen ja Pýlos-Néstoraksen kunnan kaakkoisosan.

Antiikin aikana Korónin paikalla sijaitsi Asinen kaupunki. Nimensä nykyinen kylä on kuitenkin saanut antiikin Koronen kaupungilta, joka sijaitsi pohjoisempana nykyisen Petalídin paikalla. Oletetaan, että Asinen autioiduttua Koronen asukkaat siirtyivät sen paikalle, ja samalla siirtyi myös paikannimi. Kylän nähtävyyksiin kuuluu muun muassa Korónin linna, joka on rakennettu venetsialaisella ajalla 1200-luvulla.

Koróni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlos-Néstoraksen kunnaksi yhdessä Chiliochórian, Methónin, Néstoraksen, Papafléssaksen ja Pýloksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Korónin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Kosmás

**Kosmás** () on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Κοσμά, *Dimotikí Enótita Kosmá*) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 362 ja varsinaisen Kosmáksen kylän väkiluku 356 (vuonna 2011).

Kosmáksen kylä sijaitsee Párnonas-vuoren etelärinteessä linnuntietä noin 28 kilometriä itään Spártista. Kosmáksen kunnallisyksikkö käsittää Nótia Kynourían kunnan lounaisosan. Sen nähtävyyksiin kuuluu muun muassa Elónan luostari. Antiikin aikana Kosmáksen kylän paikalla sijaitsi mahdollisesti kylä nimeltä *Selinus* (). Seudulta on löydetty antiikin aikaisia hautoja.

Kosmás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Leonídion ja Tyróksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kosmáksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Kosmas

**Kosmas** (, ) voi viitata seuraaviin:

## Henkilöt
* Kosmas (200-luku), varhaiskristillinen marttyyri ja pyhä yhdessä veljensä Damianoksen kanssa
* Kosmas Aitolialainen (1714–1779), pappismarttyyri ja pyhä
* Kosmas Indikopleustes (500-luku), kreikkalainen kauppias, merimies, matkailija, maantieteilijä ja munkki
* Kosmas Prahalainen  (1045–1125), Böömin historiankirjoittaja

## Muut
* Kosmás, kylä ja Nótia Kynourían kunnan kunnallisyksikkö Arkadian alueyksikössä Peloponnesoksen alueella Kreikassa
Aspettando il sole

**Aspettando il sole** on italialaisen poplaulaja Neffan vuonna 2007 julkaisema kokoelma-albumi.

## Kappaleet
# Aspettando il sole
# La mia signorina
# Prima di andare via
# Alla fermata
# Quando finisce così
# Come mai
# Sano e salvo
# Lady
# Ti perderò
# Ragazzina illusa
# Non tradire mai
# Vento freddo
# Navigherò la notte
# In linea
#Tutto può succedere
# Gran finesse
# Nella luce delle 06.00 (98 rmx)
# Aspettando il sole (Neffa remix)

## Lähteet